S-943/2007

Ár 2007, mánudaginn 10. september, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-943/2007: Ákæruvaldið gegn E-kk-þgf A-kk-þgf S-kk-þgf, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 11. júní 2007 á hendur ákærða, E-kk-þgf A-kk-þgf S-kk-þgf, kt. 100472-5899, Vallarási 1, Reykjavík, til refsingar fyrir fíkniefnalagabrot með því að hafa, fimmtudaginn 16. mars 2006, haft í vörslum sínum 2,36 grömm af amfetamíni, 98,43 grömm af hassi, 0,03 grömm af tóbaksblönduðu kannabisefni og tvær töflur af vímuefninu MDMA, svo sem nánar er lýst í ákæru. Er háttsemin talin varða við 2. gr., sbr. 5. og 6. gr. laga nr. 65/1974 um ávana- og fíkniefni með áorðnum breytingum og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni með áorðnum breytingum. Auk refsingar er þess krafist að ofangreind fíkniefni verði gerð upptæk, sbr. 6. mgr. 5. gr. téðra laga og 2. mgr. 14. gr. nefndrar reglugerðar.

Með hliðsjón af játningu ákærða fyrir dómi, sem samrýmist rannsóknargögnum málsins, er framangreind háttsemi sönnuð og er hún rétt færð til refsiákvæða í ákæru.

Ákærði er nú 35 ára gamall. Samkvæmt sakavottorði var hann 10. maí 2004 dæmdur í 30 daga fangelsi fyrir fíkniefnlagabrot. Áður hafði ákærði tvívegis verið sektaður fyrir vörslur fíkniefna og í september 1998 dæmdur í fjögurra og hálfs árs fangelsi fyrir stórfellt fíkniefnalagabrot. Ber að líta til aldurs ákærða og greinds sakaferils við ákvörðun refsingar. Á hinn bóginn þykir mega horfa til greiðrar játningar hjá lögreglu og fyrir dómi. Að þessum atriðum gættum þykir refsing nú hæfilega ákveðin fangelsi í 45 daga og 150.000 króna sekt, sem renni til ríkissjóðs.

Með hliðsjón af því að átján mánuðir eru liðnir frá framningu brotsins og að sá dráttur verður ekki rakinn til atvika, sem ákærði ber ábyrgð á, sem og þess að ákærði er nú kominn í launaða vinnu og virðist staðráðinn í að snúa við blaðinu, þykir eftir atvikum rétt að skilorðsbinda fangelsisrefsinguna þannig að hún falli niður að liðnum tveimur árum frá dómsuppsögu, enda haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Komi til afplánunar ber að draga frá tveggja daga gæsluvarðhald, sem ákærði sætti dagana 16.-17. mars 2006 í þágu rannsóknar málsins, sbr. 76. gr. almennra hegningarlaga. Greiði ákærði á hinn bóginn ekki sektina innan fjögurra vikna frá dómsuppsögu skal koma hennar í stað fangelsi í tólf daga.

Þá ber að kröfu ákæruvaldsins og með vísan til 6. mgr. 5. gr. laga nr. 65/1974 með áorðnum breytingum og 2. mgr. 14. gr. reglugerðar nr. 233/2001 að gera upptæk til ríkissjóðs þau fíkniefni, sem lögregla lagði hald á umrætt sinn.

Loks ber samkvæmt 1. mgr. 165. gr. laga um meðferð opinberra mála að dæma ákærða til greiðslu alls sakarkostnaðar. Er annars vegar um að ræða áfallinn kostnað að fjárhæð krónur 45.816 og hins vegar þóknun skipaðs verjanda, G-kk-ef B. Ó-kk-ef hæstaréttarlögmanns. Með hliðsjón af eðli og umfangi máls þykir þóknun hennar hæfilega ákveðin 124.500 krónur, að meðtöldum virðisaukaskatti.

K-kk-nf I-kk-nf V-kk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði, E-kk-nf A-kk-nf S-kk-nf, sæti fangelsi í 45 daga, en fresta skal fullnustu þeirrar refsingar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Komi til afplánunar dregst frá refsingunni tveggja daga gæsluvarðhald frá 16.-17. mars 2006.

Ákærði greiði 150.000 krónur í sekt til ríkissjóðs innan fjögurra vikna frá dómsuppsögu, en sæti ella fangelsi í tólf daga.

Ákærði sæti upptöku á 2,36 grömmum af amfetamíni, 98,43 grömmum af hassi, 0,03 grömmum af tóbaksblönduðu kannabisefni og tveimur töflum af vímuefninu MDMA.

Ákærði greiði 170.316 krónur í sakarkostnað, þar með talda 124.500 króna þóknun skipaðs verjanda, G-kk-ef B. Ó-kk-ef hæstaréttarlögmanns.

J-kk-nf J-kk-nf